钦定古今图书集成/明伦汇编/官常典/第366卷 > 梁
## 钦定古今图书集成/明伦汇编/官常典/第366卷 > 梁

梁初设大理，后改为廷尉卿，为秋卿，统正。监平，增置
《律》博士。

按《隋书百官志》：“廷尉卿，梁国初建曰大理，天监元年，
复改为廷尉，有正、监、平三人。《元会》，廷尉三官与建康
三官，皆法冠、元衣、朝服，以监东西中华门。手执方木，
长三尺，方一寸，谓之执方。四年，置胄子律博士，位视
员外郎。梁初，犹依宋齐，皆无卿名。天监七年，以卫
尉为卫尉卿，廷尉为廷尉卿，将作大匠为大匠卿，三
卿”是为“秋卿”，皆置丞及功曹主簿。